पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। मेजबान जयपुर ने राज्य अंडर-19 वनडे क्रिकेट चैंपियनशिप के एलीट ग्रुप-सी में दौसा को आठ विकेट से हराया। यहां एसएमएस स्टेडियम पर खेले गए मुकाबले में आयुष तोतुका की शानदार गेंदबाजी (4/12) के सामने दौसा की टीम 37.2 ओवर में 94 रन ही बना सकी। मनिंदर सिंह के 43* के सहारे जयपुर ने 17.2 ओवर में दो विकेट खोकर मैच जीत लिया।
केएल सैनी स्टेडियम पर खेले गए दूसरे मैच में बीकानेर ने पाली को 112 रन से मात दी। दिलकांत (55) और तारीक (52) के अर्ध शतकों से बीकानेर ने 3/193 रन बनाए। जवाब में पाली की पारी 81 रन पर सिमट गई। बीकानेर के अजय गिगना ने 10 रन पर पांच विकेट लिए। एलीट ग्रुप के अन्य मैचों में उदयपुर ने चूरू को 66 रन से, नागौर ने राजसमंद को 213 रन से, भीलवाड़ा ने जोधपुर को 40 रन से, अजमेर ने टोंक को 151 रन से तथा सीकर ने अलवर को 190 रन से हराया। बाड़मेर व श्रीगंगानगर का मैच बारिश की वजह से नहीं हो सका।
वार्ड 74 ने 76 को हराया :
राजीव गांधी अंतर वार्ड क्रिकेट प्रतियोगिता में वार्ड 74 ने वार्ड 76 को रोमांचक मुकाबले में एक विकेट से मात दी। पहले खेलते हुए वार्ड 76 की टीम नौ विकेट पर 94 रन ही बना सकी। जवाब में हितेश की 34 रन की अविजित पारी के सहारे वार्ड 74 ने एक विकेट से जीत हासिल की।
फाइव ए साइड फुटबॉल 27 से:
जयपुर जिला फुटबॉल संघ द्वारा 27 जून से फाइव ए साइड फुटबॉल प्रतियोगिता होगी। टूर्नामेंट में 80 टीमें भाग लेंगी। प्रतियोगिता अंडर-13, अंडर-15 से 17, सीनियर और महिला वर्ग में खेली जाएगी।
गाइड इलेवन जीती :
टूरिज्म टी-20 क्रिकेट प्रतियोगिता में गाइड इलेवन ने भंडारी ग्रुप को हरा दिया। एक अन्य मैच में स्काई वाल्ज ने राजविलास पर एक विकेट से रोमांचक जीत दर्ज की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva bho_Deva awa_Deva bho_Deva hin_Deva zho_Hant eng_Latn